17.1.2022
MT
Il-Ġurnal Uffiċjali tal-Unjoni Ewropea
C 24/19
Partijiet fil-kawża prinċipali Rikorrent: Taxi Horn Tours BV Konvenuti: Gemeente Weert, Gemeente Nederweert, Touringcars VOF
Domandi preliminari 1) Meta persuni (fiżiċi u/jew ġuridiċi) li jikkollaboraw bejniethom ikollhom impriża konġunta (f’dan il-każ, fil-forma ta’ soċjetà f’isem kollettiv): — kull persuna li tikkollabora għandha tissottometti separatament Dokument Ewropew ta’ Akkwist Uniku; jew — kull persuna li tikkollabora u l-impriża konġunta tagħhom għandhom jissottomettu separatament Dokument Ewropew ta’ Akkwist Uniku; jew — hija biss l-impriża konġunta li għandha tissottometti Dokument Ewropew ta’ Akkwist Uniku?
2) Ir-risposta għal din id-domanda tkun differenti: — skont jekk l-impriża konġunta tkunx temporanja jew le (jiġifieri, durabbli); — jekk il-persuni li jikkollaboraw ikunu, huma nfushom, operaturi ekonomiċi; — jekk il-persuni li jikkollaboraw joperaw l-impriżi proprji tagħhom li huma simili għall-impriża konġunta, jew mill-inqas li huma attivi fl-istess suq bħal din tal-aħħar; — jekk l-impriża konġunta ma tkunx persuna ġuridika; — jekk l-impriża konġunta tista’ effettivament ikollha assi distinti (mill-assi tas-soċji) (u rkuprabbli); — skont jekk l-impriża konġunta hijiex awtorizzata taħt id-dritt nazzjonali li tirrappreżenta lill-persuni li jikkollaboraw fit-tweġibiet għall-mistoqsijiet tad-Dokument Ewropew ta’ Akkwist Uniku; — jekk taħt id-dritt nazzjonali, f’kumpannija f’isem kollettiv, huma s-soċji li jassumu l-obbligi li jirriżultaw mill-kuntratt u li huma responsabbli in solidum għall-eżekuzzjoni tagħhom (u għaldaqstant mhux il-kumpannija f’isem kollettiv innfisha)?
3) Fil-każ li diversi fatturi minn dawk imsemmija fid-domanda 2 hawn fuq ikunu rilevanti, kif jirrelataw bejniethom?
Hemm ċerti fatturi li huma ta’ rilevanza ikbar minn fatturi oħra, jew li huma saħansitra ta’ rilevanza deċiżiva?
4) Huwa ġust li f’impriża konġunta Dokument Ewropew ta’ Akkwist Uniku huwa f’kull każ mitlub minn persuna li tikkollabora, jekk għall-eżekuzzjoni tal-kuntratt isir (ukoll) użu minn riżorsi li huma tal-impriża ta’ din il-persuna (bħal riżorsi tal-persunal u riżorsi għall-operat)?
5) L-impriża konġunta għandha tissodisfa ċerti rekwiżiti sabiex tkun tista’ titqies bħala operatur ekonomiku uniku?
Jekk iva, liema huma dawn ir-rekwiżiti?
Jekk iva, liema huma dawn ir-rekwiżiti?
Talba għal deċiżjoni preliminari mressqa mir-Raad van State (il-Pajjiżi l-Baxxi) fit-18 ta’ Ottubru 2021 – K.R.; parti oħra fil-proċedura: Staatssecretaris van Justitie en Veiligheid (Kawża C-637/21) (2022/C 24/25) Lingwa tal-kawża: l-Olandiż Qorti tar-rinviju Raad van State